
SIFFAR SALLAR ANNABI 
Babban Malami 
AbdulAziz ibnu Abdullah ibnu Baaz 
Da sunan Allah Mai rahama Mai jin ƙai 
Dukkanin godiya ta tabbata ga Allah Shi kaɗai, 
tsira da aminci su tabbata ga bawanSa kuma 
manzonSa Annabimmu Muhammad da alayansa da 
sahabbansa. 
Bayan haka:- 
Waɗannan  wasu  taƙaitattun  kalmomi  ne  akan 
bayanin siffar sallar annabi - tsira da amincin Allah su 
tabbata  a  gare  shi  -, ina son in gabatar da su ga 
dukkanin musulmi da musulma, domin duk wanda ya 
gani ya yi ƙoƙarin  koyi da shi a cikin hakan, saboda 
faɗin sa -tsira da amincin Allah su tabbata a gare shi: 
(Ku yi sallah kamar yadda kuka ga ina yin sallah)
1
 Ga 
bayanin hakan ga mai karatu: 
1.  Zai  kyautata  alwala,  shi  ne  yayi  alwala  kamar 
yadda Allah Ya umarce shi, don yin aiki da faɗinSa  - 
Tsarki ya tabbatar maSa Ya ɗaukaka -: 

1
  Bukhari ne ya ruwaito, a lamba ta (6008). 

 {Ya ku waɗanda suka yi imani, idan kun tashi za 
ku yi sallah, to, ku wanke fuskokinku da hannayenku 
zuwa gwiwoyi, kuma ku shafi kawunanku, kuma (ku 
wanke)  ƙafafunku  zuwa  idon  sawu}  [al-Ma'ida: 6]. 
Zuwa ƙarshen ayar. 
Da faɗin annabi - tsira da amincin Allah su tabbata 
a gare shi -: (Ba’a karɓar sallah ba tare da tsarki ba).
1
 
Da faɗinsa  -  tsira da amincin Allah su tabbata a 
gare shi - ga wanda ya ɓata sallar sa: Idan ka tashi za 
ka yi sallah, to ka kyautata alwala
2
 
2-  Wanda zai yi   sallah zai fuskanci alƙibla,  ita ce 
Ka’abah, duk ta inda yake da dukkanin jikinsa, yana 
nufin yin sallar da zaiyi ta da zuciyarsa ta farilla ko 
nafila, ba zai furta niyya da harshensa ba, domin ba a 
shar’anta furta niyya ba, bari ma dai  yin hakan bidi’a  
ne,  saboda  Annabi  -  tsira  da  amincin  Allah  su  ƙara 
tabbata  a  gare  shi  -  bai furta niyya ba haka nan 
sahabbansa  -  Allah Ya yarda da su -, sai ya sanya 
sutura da zai yi sallah gare ta idan ya kasance liman 
ne ko shi kaɗai yake sallah. 
Fuskantar alƙibla sharaɗi ne a sallah, saidai a wasu 
mas’alolin da aka togance kuma sanannu da a ka yi 
bayaninsu a littattafan malamai. 
3.  Yana  yin  kabbarar  harama  yana  cewa:  Allahu 
Akbar, yana mai kallon inda zai yi sujjada da 
 
1
  Muslim ne ya ruwaito, a lamba ta (224). 
2
  Bukhari ya ruwaito, a lamba ta (5782). 

4 
idanuwansa zuwa bigiren sujjadarsa. 
4. Yana ɗaga hannuwansa daura da kafaɗunsa ko 
daidai da kunnuwansa. 
5. Ya sanya hannuwansa a ƙirjinsa, na dama akan 
tafin sa na hagu, da wuyan hannu da damtse, saboda 
tabbatuwar hakan daga Annabi -  tsira da amincin 
Allah su tabbata a gare shi -. 
6. An sunnanta, (mai sallah) ya karanta addu’ar 
buɗe  sallah,  ita  ce:  (Ya Allah Ka nisantar da ni da 
laifuka na kamar yadda Ka nisantar da gabas da 
yamma,  Ya  Allah  Ka  tsaftace  ni  daga  kurakuraina 
kamar  yadda  ake  tsaftace  farar  tufa  daga  datti,  ya 
Allah  Ka  wanke  ni  daga  zunubai  na  da  ruwa  da 
ƙanƙara da ruwa mai sanyi)
1
 
Idan kuma ya ga dama maimakon hakan sai ya 
karanta: (Tsarki ya tabbata a gareKa Ya Ubangiji haɗi 
da  gode  maKa,  kuma  sunanKa  ya  daukaka,  kuma 
ikonKa  ya  burunƙasa,  babu  abin  bautawa  in  ba  Kai 
ba).
2
 Idan ya yi wani lafazin na buɗewar sallah da ya 
tabbata daga annabi -  tsira da amincin Allah su 
tabbata a gare shi - babu laifi. 
Abinda yafi, ya aikata wannan a wani lokaci ya 
kuma yi waccan a wani lokacin; domin hakan ya fi 
cika wurin bi, sannan sai ya ce: 
 
1
  Bukhari ne ya rawaito shi, a lamba ta (744), da Muslim, a 
lamba ta (598).
 
2
 Muslim ne ya rawaito shi, a lamba ta (399). 

Ina  neman  tsarin  Allah  daga  shaiɗan  jefaffe.  Da 
sunan  Allah  Mai  yawan  rahama  Mai  yawan  jinƙai, 
sannan ya karanta Fatiha, saboda faɗinsa (tsira da 
amincin Allah su tabbata agare shi):  (Babu sallah ga 
wanda bai karanta Fatiha ba)(7])
1
  Sai  ya  ce  :  Amin, 
bayan (ya karanta ta) a bayyane a cikin sallar da ake 
karatu a bayya ne, kuma a sirrance idan sallar a ɓoye 
ake yinta, sannan ya karanta abinda ya sawwaƙa gare 
shi  na AlKur’ani. 
Abinda ya fi ya karanta bayan Fatiha a sallar 
Azahar da La’asar da Issha cikin tsakatsakin Mufassal, 
a Asuba cikin dogayan Mufassal, a Magariba kuma 
wani lokacin cikin dogayan Mufassal, wani lokacin 
kuma cikin gajerun Mufassal, don yin aiki da hadisan 
da suka zo akan hakan . 
7. Zai yi ruku’i yana mai yin kabbara kuma yana 
ɗaga hannayansa daura da kafaɗunsa ko 
kunnuwansa, yana mai sanya kansa daidai da gadon 
bayansa, yana ɗora hannayansa  akan gwiwowinsa, 
yana mai wara yatsunsa, ya kuma nutsu a ruku’insa, 
yana mai cewa: 
Tsarki ya tabbata ga Ubangijina Mai girma.  
Abinda yafi shine ya maimaita faɗinta sau uku ko 
sama  da  haka,  kuma  an  so  ya  ce  tare  da  hakan: 
(Tsarki  ya  tabbata  gareKa  Ya  Allah  Ubangiji  haɗi da 
 
1
  Bukhari ya ruwaito shi, a lamba ta (756). 

6 
gode maKa, Ya Ubangiji Ka gafarta min).
1
 
8. Yana ɗago kansa daga ruku’i yana mai ɗaga 
hannayansa zuwa kafaɗunsa ko daura da 
kunnuwansa, yana  mai cewa:  (Allah Yana jin  wanda 
ya gode maSa) Idan ya kasance liman ko shi kaɗai ne 
sai  ya  ce  a  yayin  da  yake tasowa:  (Ya  Ubangijimmu 
godiya  taka  ce,  godiya  mai  yawa  daddaɗa mai 
albarka,  cikin  sammai  da  cikin  ƙassai,  da  cike  duk 
abinda Ka so bayan haka).
2
 
Amma  idan  ya  kasance  mamu  ne,  to  a  lokacin 
ɗagowa daga ruku'u sai ya ce: 
"Rabbana walakal Hamd”, zuwa ƙarshen abinda ya 
gabata, idan kuma kowannan su ya ƙara- wato liman 
da mamu da mai sallah shi kaɗai- (Ahlus Thaná’i wal 
majd, a haƙƙu má ƙálal abdu, wakulluná laka abdun. 
Allahumma Lá máni’a limá aaɗaita walá mu’uɗiya 
limá mana’a ta, walá yanfa’u zal jaddi minkal jaddu).
3
 
To hakan yana da kyau, saboda tabbatar hakan daga 
gare shi. 
Kuma  an  so  ga  kowannen  su  -  wato liman da 
mamu da mai sallah shi kaɗai  -  an so ya sanya 
hannayansa a ƙirjinsa kamar yadda ya yi kafin tasowa 
 
1
  Bukhari ne ya ruwaito shi, a lamba ta  (817), da Muslim, a 
lamba ta (484).
 
2
  Bukhari ya ruwaito shi, a lamba ta (711), da Muslim, a 
lamba ta (598).
 
3
  Muslim ne ya ruwaito shi, a lamba ta (477). 

daga  ruku’i,  saboda  tabbatuwar  abinda  yake  nuni 
akan hakan daga annabi -  tsira da amincin Allah su 
tabbata  a  gare  shi  -  cikin hadisin Wa’il ɗan Hujr da 
Sahal ɗan Sa’ad - Allah Ya yarda da su -. 
9.  Yana  yin  sujjada  tare  da  kabbara,  yana  sanya 
gwiwowinsa kafin hannayansa, idan hakan ya 
sawwaƙa a gare shi, idan kuma yayi masa wahala, sai 
ya fara gabatar da hannayansa kafin gwiwowinsa, 
yana  mai  fuskantar  da  yatsun  ƙafafuwansa  da 
hannayansa  zuwa  alƙibla,  yana  mai  haɗe  yatsun 
hannuwansa  yana  miƙar  da  su,  kuma  (sujjudar)  ta 
kasance akan gaɓɓai bakwai: goshi tare da hanci, da 
hannuwa  da  gwiwowi,  da  cikin  yatsun  ƙafafuwa, 
kuma ya ce: 
Subhana Rabbiyal Aalá. 
An sunnanta ya faɗi hakan sau uku ko sama da 
haka , kuma an so ya faɗa a tare da hakan: (Subhána 
Kallahumma wabi hamdiKa, Allahumma ghfirlí),  Ya 
yawaita yin Addu’a, saboda faɗin Annabi -  tsira da 
amincin Allah su tabbata a gare shi -: (Amma a ruku’i 
to ku girmama Ubangiji a cikinsa, amma a sujjada to 
ku  yi  ƙoƙarin  addu’a  domin  ya  cancanci  a  amsa 
muku)
1
 
Ya  roƙi  Ubangijin  sa  alkhairan  duniya  da  lahira, 
Daidai ne sallar ta kasance ta farilla ce ko ta nafila, ya 
kuma buɗe  damattsansa  daga  ɓarin jikinsa, cikinsa 
 
1
  Muslim ne ya ruwaito, a lamaba ta (479). 

kuma daga ɓarin cinyoyinsa, cinyoyinsa kuma daga 
ɓarin  ƙwaurinsa,  ya  kuma  ɗago hannayansa su bar 
ƙasa, saboda faɗin sa -  tsira da amincin Allah su 
tabbata  a  gare  shi  -  (Ku daidaita a sujjada, kada 
ɗayanku ya shinfiɗa hannuwan sa irin shinfiɗawar 
kare)
1
 
10. Yana ɗago  kansa  tare  da  kabbara,  ya  kuma 
shinfiɗa diddigensa na hagu sai ya zauna a kansa, ya 
kuma kafe ƙafarsa ta dama, ya ɗora hannayensa akan 
cinyoyinsa  da  gwiwowinsa,  sai  ya  ce:  (Ya Allah Ka 
gafarta mini, Ka ji ƙaina, Ka shiryar da ni, Ka azurtani, 
Kayi min afuwa, Ka gyara ni)
2
  Ya kuma natsu a 
wannan zaman. 
11.  Yana  yin  sujjada  ta  biyu  tare  da  kabbara,  ya 
kuma yi hakan kamar yadda yayi a sujjada ta farko. 
12- Yana ɗago kansa tare da kabbara, sai ya zauna 
zama  ƙanƙani  kamar  zaman  dake  tsakanin  sujjada 
biyu, ana kiransa da zaman hutu, wannan zaman 
mustahabbi ne,  idan ya  bari babu  wani  laifi akansa, 
babu wani zikiri ko wata addu’a a cikinsa, sannan ya 
yunƙura ya tashi tsaye zuwa raka’a ta biyu yana mai 
dogara akan gwiwowinsa idan hakan ya yiwu a gare 
shi, idan kuma yayi masa wahala ya dogara akan 
 
1
  Bukhari ne ya rawaito shi, a lamba ta (788), da Muslim, a 
lamba ta (493).
 
2
  Tirmizi ne ya ruwaito shi a lamba ta (284), da Abu Dawud 
a lambta ta (850), da Ibnu Majah a lamba ta (898).

ƙasa, sannan ya karanta Fatiha da abinda ya 
sawwaƙa  a  gare  shi  na  AlKur’ani  bayan  Fatihar, 
sannan ya yi kamar yadda ya yi a raka’a ta farko. 
13. Idan sallar ta kasance mai raka’a biyu ce kamar 
sallar Asuba da Juma’a da Idi biyu, to sai ya zauna 
bayan ya ɗago kansa daga sujjada ta biyu yana mai 
kafa ƙafarsa ta dama yana kuma shimfiɗa ƙafarsa ta 
hagu, yana ɗora hannun sa na dama akan cinyarsa ta 
dama, yana naɗe  yatsunsa  baki  ɗaya sai dai 
manuniya, sai yayi nuni da ita akan Tauhidi, idan ya 
naɗe ƙaramin yatsansa da wanda yake biye da shi na 
dama ya kuma lanƙwasa babban yatsa da na tsakiya 
yayi nuni da manuniya (kaɗai) hakan ma yayi kyau, 
saboda tabbatuwar duka siffofin biyu daga Manzon 
Allah  -  tsira  da  amincin Allah  su tabbata  a  gare shi, 
abinda ya fi shi ne ya yi wannan a wani lokaci kuma 
ya yi wancan, sai ya ɗora hannun sa na hagu akan 
cinyarsa ta hagu da gwiwarsa, sannan sai ya karanta 
tahiya  a  wannan  zaman,  ita  ce  kuma:  "Manyan 
gaishe-gaishe  sun  tabbata  ga  Allah,  da  salloli  da 
tsarkakan abubuwa, aminci ya tabbata agareka ya kai 
wannan annabi da rahamar Allah da albarkarSa, 
aminci ya tabbata a garemu da bayin Allah salihai, ina 
shaida cewa babu abin bautawa da gaskiya sai Allah 
ina shaida cewa (Annabi) Muhammadu bawanSa ne 
kuma  manzanSa  ne).  Sannan  ya  ce:  (Ya Allah Kayi 
salati ga (Annabi)  Muhammad  da  alayen  (Annabi) 

Muhammad, kamar yanda Kayi salati ga (Annabi) 
Ibrahim  da  alayen  (Annabi)  Ibrahim,  lallai  Kai  abin 
yabo  ne  Mai  girma,  kuma  Kayi  albarka  ga  (Annabi) 
Muhammad  da  alayen  (Annabi)  Muhammad  kamar 
yanda  Kayi  albarka  ga  (Annabi)  Ibrahim  da  alayen 
(Annabi) Ibrahim, lallai Kai abin yabo ne Mai girma)
1
 
Kuma  ya  nemi  tsarin  Allah  akan  abubuwa  huɗu, 
sai ya  ce:  (Ya  Allah ina neman  tsarinKa daga  azabar 
Jahannama da azabar ƙabari da fitinar rayuwa da ta 
mutuwa da fitinar Masihul Dajjal (Jujal)
2
 
Sannan ya roƙi abinda yake so na alkhairan duniya 
da lahira, idan kuma yayi wa iyayansa addu’a ko 
wasunsu cikin al’ummar musulmai babu wani laifi, 
daidai  ne  sallar  ta  farilla  ce  ko  ta  nafila,  saboda 
gamewar  faɗin annabi -  tsira da amincin Allah su 
tabbata a gare  shi -  a hadisin Ibn Mas’ud -  Allah Ya 
yarda da shi-, lokacin da ya koya masa tahiya: 
(Sannan ya zaɓi addu’ar da ya fi so, sai ya yi).
3
 A cikin 
wani lafazin daban:  (Sannan ya zaɓi  abinda  yake so 
sai ya roƙa).
4
 
Wannan  yana  game  dukkan  abinda zai amfani 
bawa na alhairan duniya da lahira. Sannan yayi 
 
1
  Bukhari ne ya ruwaito shi, a lamba ta (797), da Muslim a 
lamba ta (402).
 
2
  Bukhari ne ya ruwaito shi a lamba ta (1311), da Muslim a 
lamba ta (588).
 
3
  Nasa’i ne ya ruwaito shi a lamba ta (1298). 
4
  Muslim ne ya ruwaito shi a lamba ta (402). 

11 
sallama a damansa da kuma hagunsa, yana cewa: 
Assalámu alaikum wa rahmatullah. 
Assalámu alaikum wa rahmatullah. 
14. Idan sallar ta kasance mai raka’a ukuce kamar 
magariba, ko mai raka’a huɗu kamar Azahar da 
La’asar da Issha to sai yayi Tahiyar da aka anbata a 
ɗazu da kuma salati ga annbi - tsira da amincin Allah 
su  tabbata  a  gare  shi  -,  sannan  ya  yinƙura  ya  yashi 
yana mai dogara akan gwiwowinsa yana ɗaga 
hannayansa zuwa kusa da kafaɗunsa ko kunnuwansa, 
yana  mai  cewa:  Allahu  Akbar.  Yana  kuma  ɗora 
hannuwan nasa akan ƙirjinsa kamar yadda ya gabata. 
Sai kuma ya karanta Fatiha kaɗai, idan kuwa ya 
karanta a raka’a ta uku da ta huɗu a Azahar ƙari akan 
Fatiha a wasu lokutan babu laifi, saboda tabbatuwar 
abinda yake nuni akan hakan daga annabi -  tsira da 
amincin Allah su tabbata a gare shi -  a cikin hadisin 
Sa’id -  Allah Ya yarda da shi -, idan kuma ya bar yin 
salati ga annabi - tsira da amincin Allah su tabbata a 
gare  shi  -  a Tahiyar farko babu laifi, domin hakan 
mustabbi ne ba wajibiba ne a Tahiyar farko. 
Sannan yayi Tahiya bayan raka’a ta uku a sallar 
Magariba da kuma bayan raka’a ta huɗu a Azahar da 
La’asar da Issha’i kamar yadda ya gabata a sallah mai 
raka’a biyu. 
Sannan ya yi sallama a damansa da kuma 
hagunsa, ya kuma nemi gafarar Allah sau uku, sannan 

ya  ce:  (Ya  Allah  Kai  ne  aminci,  daga  gareKa  aminci 
yake,  alherinKa  ya  yawaita  ya  Ma’abocin  girma  da 
karamci)
1
  Kafin  ya  juya  ya  fuskanci  mutane  idan  ya 
kasance liman ne, sannan ya ce: (Babu abin bautawa 
da gaskiya sai Allah Shi kaɗai Yake, ba Shi da abokin 
tarayya, mulki naSa ne, godiya ma taSa ce, kuma Shi 
Mai  iko  ne  akan  dukkan  komai.  Babu  wata  dabara 
babu  wani  ƙarfi  face  da  (taimakon)  Allah.  Ya  Allah 
babu mai hana abinda Ka bayar kuma babu mai 
bayar  da  abinda  Ka  hana,  kuma  ƙwazon  mai  ƙwazo 
baya anfani a wurinKa. Babu abin bautawa da gaskiya 
sai Allah, ba ma bautawa kowa sai Shi, ni’ima ta Sa ce 
da falala, da yabo mai kyau, babu abin bautawa da 
gaskiya  sai  Allah,    muna  masu  tsarkake  addini  gare 
Shi, ko da kafirai sun ƙi),
2
 
Sai ya yi tasbihi (Subhanallah,) talatin da uku, ya 
gode  maSa  (Alhamdulillah)  kwatankwacin  hakan,  ya 
yi maSa kabbara  (Allahu Akbar) kwatankwacin 
hakan, a cikon na ɗarin sai ya ce: Babu abin bautawa 
da gaskiya sai Allah ba Shi da bokin tarayya, mulki 
naSa ne, kuma godiya taSa ce, kuma Shi Mai iko ne 
akan dukkan komai. 
Kuma ya karanta Ayatul Kursiyy, da ƙulhuwallahu 
Ahad da Falaƙi da Nasi a bayan kowacce sallah, kuma 
an so a maimaita waɗannan surorin uku, sau uku 
 
1
  Muslim ne ya ruwaito shi, a lamaba ta (591). 
2
 Muslim ne ya ruwaito shi, a lamba ta (402) 

bayan sallar Asuba da Magariba, saboda hadisan da 
suka zo akan haka daga Annabi -  tsira da amincin 
Allah su tabbata a gare shi. 
 
Dukkanin waɗannan zikiran sunna ne ba farilla ba 
ne. 
Kuma  an  shar’anta  ga  kowanne  musulmi  da 
musulma yin sallah (nafila) kafin sallar Azzahar raka’a 
huɗu, bayanta kuma raka’a biyu, da raka'a biyu 
bayan Magariba, da raka'a biyu bayan sallar Issha, da 
raka'a biyu kafin sallar Asuba, idan aka haɗa ya kama 
raka’a goma sha biyu. Waɗannan raka’o'in ana 
kiransu da Rawatib, domin Annabi - tsira da amincin 
Allah su tabbata a gare shi - ya kasance yana kiyaye 
su a halin zaman gida. Amma a halin tafiya, ya 
kasance  ba  ya  yin  su  sai  dai  na  sunnar  alfijir  da 
wuturi, domin -  tsira da amincin Allah su tabbata a 
gare  shi  -  ya  kasance  yana  kiyaye  su  a  halin zaman 
gida da kuma tafiya, abinda ya fi, a sallaci waɗannan 
(nafilfilin) Rawatib  ɗin da wuturi a gida, idan yayi su 
a masallaci babu wani laifi, saboda faɗin Annabi - 
tsira  da  amincin  Allah  su  tabbata  a  gare  shi  - 
(Mafificiyar sallar mutum a gidansa saidai ta farilla)
1
 
Kiyayewa akan waɗannan raka’oin yana daga cikin 
sabubban shiga aljanna, saboda faɗin annabi-tsira da 
amincin Allah su tabbata a gare shi- (Wanda ya sallaci 
 
1
  Bukhari ne ya ruwaito shi, a lamba ta (6860). 

raka’o'i  goma  sha  biyu  a  kowanne  yini  da  dare,  to 
za'a gina masa gida a aljannah sabo da su)
1
 
Idan ya yi sallah raka’a huɗu kafin La’asar da biyu 
kafin sallar Magariba da kuma biyu kafin sallar Issha 
hakan yayi kyau, domin abinda yake nuni akan hakan 
ya inganta daga annabi -tsira da amincin Allah su 
tabbata a gare shi-. 
Idan kuma ya yi raka’a huɗu bayan Azahar da 
huɗu  kafin  ita  (Azahar)  shi  ma  abu  ne  mai  kyau, 
saboda faɗinsa  -tsira da amincin Allah su tabbata a 
gare  shi-:  (Duk  wanda  ya  kiyaye  raka’a    huɗu kafin 
Azahar da huɗu bayan ta, Allah - Maɗaukakin sarki - 
Ya haramta masa wuta)
2
 Abin nufi, yana ƙara raka’ah 
biyu akan sunnah Ratiba bayan Azahar; domin abinda 
yake a  Sunnah Ratiba  raka’o'i huɗu ne  kafin Azahar 
da  raka’o'i  biyu  a  bayanta.  Idan  ya  ƙara raka’a biyu 
bayan haka, to  abinda aka ambata  a hadisin Ummu 
Habiba -Allah Ya yarda da ita - ya tabbata. 
Allah Shi ne majiɓincin datarwa, tsira da amincin 
Allah su tabbata ga annabimmu Muhammad ɗan 
Abdullah  da  alayensa  da  sahabbansa  da  mabiyansa 
da kyautatawa har izuwa ranar sakamako. 
*** 
 
1
  Muslim ne ya ruwaito shi a lamba ta (728). 
2
  Ahmad ne ya ruwaito shi, a lamba ta (25547), da Tirmizi a 
lamba ta (393), da Abu Dawud a lamba ta (1077).

